hotchpotch/miracl-hf-unified huggingface dataset:
อภิศักดิ์ ตันติวรวงศ์
อภิศักดิ์ ตันติวรวงศ์ รัฐมนตรีว่าการกระทรวงการคลัง ประธานกรรมการนโยบายการจัดซื้อจัดจ้างและการบริหารพัสดุภาครัฐรองประธานกรรมการในคณะกรรมการนโยบายการเงินการคลังของรัฐ กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง ในรัฐบาลของ พลเอก ประยุทธ์ จันทร์โอชา อดีตกรรมการธนาคารไทยพาณิชย์กรรมการสภามหาวิทยาลัยผู้ทรงคุณวุฒิ มหาวิทยาลัยพะเยาประธานกรรมการคณะกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ ตามมาตรา4 ตรี พระราชบัญญัติจัดระเบียบทรัพย์สินฝ่ายพระมหากษัตริย์ (ฉบับที่ 3) พ.ศ. 2491 คนสุดท้าย
อภิศักดิ์ ตันติวรวงศ์ สำเร็จการศึกษาจากโรงเรียนเตรียมอุดมศึกษา รุ่นเดียวกับนายสมคิด จาตุศรีพิทักษ์ จบปริญญาตรีวิศวกรรมเคมี จากคณะวิศวกรรมศาสตร์ จุฬาลงกรณ์มหาวิทยาลัย ปริญญาโทสาขาบริหารธุรกิจ จากมหาวิทยาลัยเทนเนสซี่ สหรัฐอเมริกา
อภิศักดิ์ ตันติวรวงศ์ มีประสบการณ์ด้านการเงินการธนาคาร โดยเคยเป็นเจ้าหน้าที่ผู้วิเคราะห์โครงการที่บรรษัทเงินทุนอุตสาหกรรมแห่งประเทศไทย เมื่อปี พ.ศ. 2522 เคยเป็นกรรมการผู้จัดการบริษัท บริหารสินทรัพย์ กรุงเทพพาณิชย์ จำกัด เป็นกรรมการผู้จัดการธนาคารนครหลวงไทย ธนาคารกรุงไทย และเป็นกรรมการธนาคารไทยพาณิชย์
อภิศักดิ์ ตันติวรวงศ์ เคยดำรงตำแหน่งเป็นประธานสมาคมธนาคารอาเซียน และประธานสมาคมธนาคารไทย และเคยเป็นรองประธานคณะกรรมการบริหารการเงินเครือเจริญโภคภัณฑ์
ในเดือนสิงหาคม พ.ศ. 2558 อภิศักดิ์ได้รับแต่งตั้งเป็นรัฐมนตรีว่าการกระทรวงการคลัง ในรัฐบาลของพลเอกประยุทธ์ จันทร์โอชา แทนนายสมหมาย ภาษี เป็น ประธานกรรมการคณะกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ คนสุดท้ายของ พระบาทสมเด็จพระปรมินทรมหาภูมิพลอดุลยเดชและ เป็น ประธานกรรมการคณะกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ คนแรกและคนสุดท้ายของ สมเด็จพระเจ้าอยู่หัวมหาวชิราลงกรณ บดินทรเทพยวรางกูร
โคอัน ตีปน
โคอัน ตีปน (Joan Tipon) เกิดเมื่อ 9 เมษายน พ.ศ. 2525 ที่เนกรอส ออกซิเดนทัล เป็นนักมวยสากลสมัครเล่นชาวฟิลิปปินส์ ซึ่งได้เหรียญทองมวยสากลสมัครเล่นรุ่นแบนตัมเวทเมื่อ พ.ศ. 2549 ที่ โดฮา 
โดยชกชนะ ฮัน ซุนชอลในรอบชิงชนะเลิศ 
ตีปนติดทีมชาติเข้าแข่งขันในกีฬาซีเกมส์ พ.ศ. 2548 และได้เหรียญทองในรุ่นแบนตัมเวทโดยเป็นฝ่ายชนะแท่งทอง คลองจันทร์จากไทย 24-5 ส่วนใน พ.ศ. 2550 เขาแพ้ วรพจน์ เพชรขุ้ม 5:13 ตีปนหันมาประกอบอาชีพเป็นเทรนเนอร์ตั้งแต่ พ.ศ. 2555
ออมสิน ชีวะพฤกษ์
นายออมสิน ชีวะพฤกษ์ อดีตรัฐมนตรีประจำสำนักนายกรัฐมนตรี รองประธานกรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งนายกรัฐมนตรีที่ 210/2559
กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง และเลขานุการศูนย์บัญชาการติดตามสถานการณ์ (ศตส.) คนปัจจุบัน อดีตรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา และเป็นอดีตกรรมการผู้จัดการใหญ่บริษัท ไปรษณีย์ไทย จำกัด (มหาชน)
ออมสิน ชีวะพฤกษ์ เกิดเมื่อวันที่ 1 เมษายน พ.ศ. 2494 เป็นบุตรของนายสุทัศน์ กับนางจินดา ชีวะพฤกษ์ สมรสกับนางนิตษา ชีวะพฤกษ์ มีบุตร 1 คน ชื่อ นางสาว กมลรัตน์ ชีวะพฤกษ์ พนักงานฝ่ายการต่างประเทศ สำนักงานการบินพลเรือนแห่งประเทศไทย
ออมสิน สำเร็จการศึกษาชั้นมัธยมศึกษาจากโรงเรียนวัดหงส์ปทุมาวาส ปริญญาตรี คณะเศรษฐศาสตร์ จากมหาวิทยาลัย Aligarh Muslim University อินเดีย
ออมสิน สำเร็จการศึกษาบริหารธุรกิจมหาบัณฑิต จากมหาวิทยาลัยเกษตรศาสตร์ และหลักสูตรการบริหารชั้นสูง (Advanced Management Program) จากมหาวิทยาลัยฮาร์วาร์ด สหรัฐอเมริกา
ออมสิน ชีวะพฤกษ์ เคยทำงานในสังกัดการสื่อสารแห่งประเทศไทย (ก.ส.ท.) ดำรงตำแหน่งสูงสุดเป็นรองผู้ว่าการการสื่อสารแห่งประเทศไทย ต่อมาเมื่อมีการแปรสภาพเป็นบริษัทมหาชน เขาจึงได้รับแต่งตั้งเป็นรองกรรมการผู้จัดการใหญ่ด้านการเงิน และจนกระทั่งได้รับแต่งตั้งเป็นกรรมการผู้จัดการใหญ่บริษัท ไปรษณีย์ไทย จำกัด (ปณท) ในระหว่างปี พ.ศ. 2550 ถึงปี พ.ศ. 2554 ซึ่งนับเป็นผู้บริหารที่สามารถสร้างผลกำไรให้บริษัทได้จำนวนมาก
ต่อมาหลังการรัฐประหารในประเทศไทย พ.ศ. 2557 ภายใต้การบริหารงานของรัฐบาล และคณะรักษาความสงบแห่งชาติ เขาได้รับแต่งตั้งให้เป็นประธานกรรมการบริหารการรถไฟแห่งประเทศไทย ต่อมาในเดือนสิงหาคม พ.ศ. 2558 ออมสิน ชีวะพฤกษ์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา
ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี แทน
ปรีชา นพรัตน์
ปรีชา นพรัตน์ (Preecha Nopparat) เกิดเมื่อ 21 กันยายน พ.ศ. 2491 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นเฟเธอร์เวท รอบแรก แพ้ ออนดราส โบโตส จากฮังการี เมื่อ 27 สิงหาคม พ.ศ. 2515 ตกรอบ
ชวลิต อ่อนฉิม
ชวลิต อ่อนฉิม (Chawalit On-Chim) เกิดเมื่อ 29 กันยายน พ.ศ. 2488 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นฟลายเวท รอบแรก ได้บาย รอบสอง ชนะ เกด ชูเบต จากเยอรมันตะวันตก เมื่อ 30 สิงหาคมพ.ศ. 2515 รอบสาม แพ้ ลีโอ วับโวโกจาก ยูกันดาตกรอบเมื่อ 5 กันยายน พ.ศ. 2515
ชาญเดช วีระพล
ชาญเดช วีระพล (Charndej Weerapol) เกิดเมื่อ 21 มกราคม พ.ศ. 2486 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นแบนตัมเวท รอบแรก ได้บาย รอบสอง แพ้ วาซิลี โซโลมิน จากสหภาพโซเวียต ตกรอบเมื่อ 30 สิงหาคม พ.ศ. 2515
สุรพงษ์ ศรีภิรมย์
สุรพงษ์ ศรีภิรมย์ (Surapong Sripirom) เกิดวันที่ 31 มีนาคม พ.ศ. 2492 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นไลท์ฟลายเวท รอบแรก แพ้ เดิร์ดย์ แกโด จากฮังการี เมื่อ 28 สิงหาคม พ.ศ. 2515 ตกรอบ และเข้าแข่งขันกีฬาเอเชียนเกมส์ พ.ศ. 2513 ในรุ่นไลท์ฟลายเวท ได้เหรียญทองแดง
บรรเทา ศรีสุข
บรรเทา ศรีสุข (Bantow Srisook) เกิดวันที่ 30 สิงหาคม พ.ศ. 2489 เป็นนักมวยสากลสมัครเล่นชาวไทย 
บรรเทาเริ่มชกมวยตั้งแต่ พ.ศ. 2510 หลังจากที่เข้ารับราชการเป็นทหารเรือ จากนั้น ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นไลท์เวลเตอร์เวท รอบแรก ชนะ เออร์เนสโต เบอร์กามัสโก จากอิตาลี เมื่อ 30 สิงหาคม พ.ศ. 2515 รอบสอง ชนะ คาลิตราส กูตอฟ จากโรมาเนีย เมื่อ 4 กันยายน พ.ศ. 2515 รอบ 8 คนสุดท้าย แพ้ แองเกล แองเกลอฟ จากบัลแกเรีย เมื่อ 7 กันยายน พ.ศ. 2515 ตกรอบ นอกจากนั้น บรรเทาเข้าแข่งขันกีฬาเอเชียนเกมส์ พ.ศ. 2513 ได้เหรียญทองในรุ่นไลท์เวลเตอร์เวท และเคยได้เหรียญทองรุ่นเดียวกันนี้ในการแข่งขันกีฬาซีเกมส์ พ.ศ. 2512
หลังจากที่ชกมวยสากลสมัครเล่นชิงแชมป์เอเชีย พ.ศ. 2518 ได้เหรียญทองแดง บรรเทาจึงแขวนนวม เลิกชกมวยหันมารับราชการทหารเรือจนเกษียณอายุด้วยยศนาวาเอก
นิมุคตาร์ วาบา
นิมุคตาร์ วาบา (เกิด 15 กรกฎาคม พ.ศ. 2494) สมาชิกสภาผู้แทนราษฎรจังหวัดปัตตานี 1 สมัย
นิมุคตาร์ วาบา เกิดเมื่อวันที่ 15 กรกฎาคม พ.ศ. 2494 สำเร็จการศึกษา รัฐศาสตรบัณฑิต จาก มหาวิทยาลัยรามคำแหง และ ประกาศนียบัตรบัณฑิต สาขาการบริหารการศึกษา จาก มหาวิทยาลัยราชภัฏยะลา
นิมุคตาร์ เป็นผู้บริหารโรงเรียนดรุณศาสน์วิทยา ซึ่งเป็นโรงเรียนสอนศาสนาของตนเองในอำเภอสายบุรี จังหวัดปัตตานี
นิมุคตาร์ เคยดำรงตำแหน่งเป็นสมาชิกสภาจังหวัด ในช่วงปี พ.ศ. 2523 ถึง พ.ศ. 2526 ต่อมาได้ดำรงตำแหน่งเป็นสมาชิกวุฒิสภาแบบแต่งตั้ง ในปี พ.ศ. 2539 ถึง พ.ศ. 2543 จนกระทั่งได้รับเลือกตั้งให้เป็นสมาชิกวุฒิสภาจังหวัดปัตตานี ใน พ.ศ. 2549
นิมุคตาร์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคเพื่อแผ่นดิน และได้รับเลือกตั้งเพียงครั้งเดียว
ในปี พ.ศ. 2561 เขาและกลุ่มวาดะห์ นำโดยนาย วันมูหะมัดนอร์ มะทา อดีต ประธานสภาผู้แทนราษฎร ได้ย้ายมาสังกัดพรรคประชาชาติ
นิมุคตาร์ วาบา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
โบริส สปัสสกี
โบริส วาซีเลียวิช สปัสสกี (; ; 30 มกราคม ค.ศ. 1937 — ) เป็นนักหมากรุกสากลระดับแกรนด์มาสเตอร์ชาวรัสเซีย ผู้เคยมีสัญชาติโซเวียตและฝรั่งเศส เขาเป็นแชมป์โลกหมากรุกสากลคนที่สิบ โดยเป็นผู้ครองตำแหน่งตั้งแต่ปี ค.ศ. 1969 ถึง 1972 เขาเป็นที่รู้จักในฐานะหนึ่งในผู้เล่นที่ยิ่งใหญ่ที่สุดตลอดกาล และเป็นแชมป์โลกที่มีอายุมากที่สุดที่ยังมีชีวิตอยู่
สปัสสกีชนะการแข่งขันหมากรุกสากลชิงแชมป์โซเวียตสองครั้ง (ค.ศ. 1961, 1973) และเป็นฝ่ายแพ้สองครั้งในรอบตัดเชือก (ค.ศ. 1956, 1963) หลังจากได้รับการคาดหมายว่าจะได้อันดับหนึ่งในการแข่ง เขาเป็นผู้สมัครเข้าแข่งขันหมากรุกสากลชิงแชมป์โลกถึงเจ็ดครั้ง (ค.ศ. 1956, 1965, 1968, 1974, 1977, 1980 และ 1985)
สปัสสกีเป็นฝ่ายชนะตีกรัน เปโตรเซียน ในปี ค.ศ. 1969 ส่งผลให้เขาได้เป็นแชมป์โลก หลังจากนั้นเขาก็เป็นฝ่ายแพ้ในการแข่งขันนัดฟิชเชอร์พบสปัสสกีในปี ค.ศ. 1972
เชิงอรรถ
บรรณานุกรม
โอมี (นักร้อง)
โอมาร์ แซมมูเอล เพสลีย์ () เกิดเมื่อวันที่ 3 กันยายน ค.ศ. 1986 รู้จักกันในชื่อ โอมี (OMI)เป็นนักร้องชาวจาเมกา เขาเป็นที่รู้จักจากเพลง "เชียร์ลีดเดอร์" ที่ได้รับความนิยมทั่วโลกในฉบับรีมิกซ์โดยดีเจชาวเยอรมัน เฟลิกซ์ แจห์น เขาเซ็นสัญญากับสังกัดอัลตรามิวสิก ส่วนหนึ่งของโซนีมิวสิก
บรอน สโตรว์แมน
แอดัม เชร์ (Adam Scherr; เกิด 6 กันยายน ค.ศ. 1983) นักมวยปล้ำอาชีพและนักเล่นกล้ามชาวอเมริกัน ปัจจุบันเซ็นสัญญาปล้ำกับWWEในนาม บรอน สโตรว์แมน (Braun Strowman)
ในรอว์ 24 สิงหาคม 2015 บรอนได้เปิดตัวครั้งแรกในฐานะสมาชิกคนใหม่ของเดอะไวแอ็ตต์แฟมิลีโดยการออกมาเล่นงานโรแมน เรนส์และดีน แอมโบรส WWE draft วันที่ 19 กรกฎาคม 2016 บรอนได้ถูกดราฟท์ไปอยู่ค่ายรอว์ ทำให้ต้องแยกทีมกับไวแอ็ตต์แฟมิลีที่ไปอยู่ค่ายสแมคดาวน์
ในเรสเซิลเมเนีย ครั้งที่ 34บรอนได้คว้าแชมป์รอว์แท็กทีม WWEจากซีซาโรและเชมัสเป็นเข็มขัดแชมป์เส้นแรกโดยจับคู่กับนิโคลัสเด็กวัย 10 ขวบที่เป็นคนดูในสนาม ซึ่งแท้จริงแล้วเป็นลูกชายของกรรมการ จอห์น โคน ก่อนจะสละแชมป์คืนต่อมาเพราะนิโคลัสติดเรียนหนังสือ
บรอนได้เป็นผู้ชนะแมตช์เกรเทสต์ รอยัลรัมเบิล 50 คนครั้งแรกในประวัติศาสตร์พร้อมทั้งคว้าถ้วยรางวัลและเข็มขัดแชมป์ ซึ่งบรอนยังได้ทำสถิติเหวี่ยงคู่ต่อสู้ลงจากเวทีมากที่สุดในแมตช์เดียวถึง 13 คน ทำลายสถิติเดิมของโรแมน เรนส์ที่ทำไว้ 12 คน
ในมันนีอินเดอะแบงก์ (2018)บรอนได้คว้ากระเป๋าสัญญาสิทธิ์ในการท้าชิงแชมป์ยูนิเวอร์แซล WWE ที่ไหน เมื่อไร เวลาใดก็ได้ เพียง 1 ครั้ง ภายใน 1 ปี โดยบรอนประกาศใช้สิทธิ์ชิงแชมป์กับโรแมน เรนส์ในกติกาเฮลอินเอเซล (2018)แต่จบลงแบบไม่มีผลการตัดสินเพราะบร็อก เลสเนอร์ออกมาป่วนและจับทั้งคู่ใส่ F-5 ทำให้บรอนเสียสิทธิ์กระเป๋าไปฟรีๆ
ใน TLC 2018 บรอนได้ชนะ GM Raw (ผู้จัดการทั่วไปของ Raw) แบรอน คอร์บิน ทำให้ได้สิทธิ์ชิงแชมป์ยูนิเวอร์แซลกับเลสเนอร์อีกครั้งในรอยัลรัมเบิล 2019 และทำให้คอร์บินถูกปลดออกจากตำแหน่ง GM Raw
พระยาศรีสุนทรโวหาร (ฟัก สาลักษณ)
พระยาศรีสุนทรโวหาร (ฟัก สาลักษณ) ตำแหน่ง เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัว ถือเป็นปูชนียบุคคลที่โดดเด่น ดังปรากฏอยู่ในยุคสมัยเดียวกับแหม่มแอนนาที่โด่งดัง โดยประวัติในเบื้องต้นนั้น สืบทราบมาว่าได้ผนวช และถือเป็นพระเถระธรรมยุติกนิกายชั้นเดิม 10 องค์ ดังปรากฏความไว้ในหนังสือสีมาวิจารณ์ ซึ่งพระบาทสมเด็จพระจอมเกล้าเจ้าอยู่หัว ทรงพระราชนิพนธ์พระราชทานไปยังลังกาทวีป แต่ครั้งยังทรงผนวช ปรากฏพระเถระทั้ง ๑๐ ทรงพระราชนิพนธ์ไว้เป็นคาถา ดังนี้
ตสฺเสว ภูปตินฺทสฺส ปิโย กนิฏฺฐภาตุโก
เถโร วชิรญาโณ จ ปาโมกฺโข คณเชฏฺฐโก
เถโร พฺรหฺมสโร เจว เถโร ธมฺมสิริวฺหโย
เถโร พุทธสิริ เจว เถโร ปญฺญาอคฺคนามโก
เถโร ธมฺมรกฺขิโต จ เถโร จ โสภิตวฺหโย
เถโร พุทธสณฺหนาโม เถโร ปุสฺสาภิธานโก
เถโร สุวฑฺฒโน จาปิ สพฺเพ สมานทนฺทกา
ซึ่งนามที่ปรากฏในพระราชนิพนธ์ ดังนี้
นอกเหนือไปจากนั้น ยังปรากฏหลักฐานของพระยาศรีสุนทรโวหารในสมัยที่ยังผนวชว่าเป็นพระเถระที่สามารถสอบเปรียญธรรม 9 ประโยค (ปากเปล่า) ได้ในลำดับต้น ๆ ของกรุงรัตนโกสินทร์ และยังได้เป็นพระกรรมวาจารย์ ของสมเด็จพระสังฆราช รวมทั้งยังได้ร่วมสร้างศาสนสถานสำคัญๆ อีกเป็นอันมาก ก่อนที่ภายหลังจะลาสิกขาออกมารับราชการสนองพระเดชพระคุณพระบาทสมเด็จพระเจ้าอยู่หัวต่อไป
Capability Maturity Model Integration
Capability Maturity Model Integration (CMMI) เป็น Model สำหรับวัดระดับวุฒิภาวะขององค์กร เหมาะแก่การนำไปใช้งานด้านการปรับปรุงกระบวนการการทำงานในองค์กร โดยเฉพาะอย่างยิ่งองค์กรด้านการพัฒนาซอฟต์แวร์ สร้างโดย Carnegie Mellon University ประเทศสหรัฐอเมริกา เวอร์ชันปัจจุบันคือ 1.3
CMMI แบ่งตามประเภทของงานได้ 3 กลุ่มคือ
การประเมินระดับของ CMMI มีอยู่ 5 ระดับ โดยในแต่ละระดับ มีความหมายดังนี้
กระบวนการหลัก คือกระบวนการที่ใช้ในทั้ง CMMI-ACQ, CMMI-DEV, CMMI-SVC มีอยู่ทั้งหมด 16 กระบวนการได้แก่ กระบวนการเฉพาะของ CMMI-ACQ
กระบวนการเฉพาะของ CMMI-DEV
กระบวนการเฉพาะของ CMMI-SVC
วอลเลย์บอลหญิง ถ้วย ก. 2558
การแข่งขันวอลเลย์บอล "ซีเล็คทูน่า" ประชาชนหญิง ก. ชิงชนะเลิศแห่งประเทศไทย ประจำปี 2558 เป็นการแข่งขันวอลเลย์บอลชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 8 ทีม ประกอบไปด้วย PEA ศรีสะเกษ, เทศบาลนนทบุรี, เวียดนาม, สโมสรบางกอกกล๊าส, สโมสรคิง-กรุงเทพมหานคร, ฮ่องกง, สโมสรไทยเดนมาร์ค - หนองเรือ และ มหาวิทยาลัยรัตนบัณฑิต
ทูพิลส์อาฟเตอร์มีล
Two pills after meal เกิดจากการรวมตัวของ 2 อดีตสมาชิกจากวง When (เติ้ล คัมภิรดา แก้วมีแสง และ โอม ทัศนัย สมบัติธีระ) โดยมีเครื่องดนตรีเพียง2ชิ้น ได้แก่ คีย์บอร์ดและกลอง ซึ่งทั้งสองได้ฟังและศึกษาวงดนตรีต่างประเทศที่มี 2 ชิ้นเช่นกัน โดยหาข้อดีและจุดเด่นของแต่ละวง แล้วนำมาประยุกต์ปรับใช้ มีเสียง rhythm ของกลอง และเสียงเบสหรือเสียงสังเคราะห์อื่นๆจากคีย์บอร์ด ทำให้ออกมาเป็นเพลงที่สมบูรณ์แบบ แม้จะมีอุปกรณ์เพียง 2 ชิ้นก็ตาม
ไซโทโครม
ไซโทโครม (Cytochromes) เป็นโปรตีนที่มีหมู่ฮีมที่รับผิดชอบต่อการสร้าง ATP จากการขนส่งอิเล็กตรอน พบทั้งที่เป็นหน่วยเดียว เช่น ไซโทโครมซี หรือเป็นหน่วยย่อยของเอนไซม์เชิงซ้อนที่เร่งปฏิกิริยารีดอกซ์
ไซโทโครมมีหลายชนิด แยกตามลักษณะของหมู่ที่มาเกาะ ความจำเพาะต่อตัวยับยั้ง และศักย์รีดักชัน โดยแบ่งตามหมู่ที่มาเกาะได้เป็น:
ใน ไมโทคอนเดรีย และ คลอโรพลาสต์ ไซโทโครมต่อไปนี้มักจะพบใน การขนส่งอิเล็กตรอน และวิถีเมทาบอลิซึมที่เกี่ยวข้อง:
ไซโทโครมที่ต่างออกไปรู้จักในชื่อ ไซโทโครมพี 450 ออกซิเดส ซึ่งตั้งชื่อตามการดูดกลืนแสงที่ความยาวคลื่นใกล้ 450 nm เมื่อเหล็กในฮีมถูกรีดิวซ์ (ด้วย โซเดียมไดไทโอไนต์) และเกิดสารเชิงซ้อนกับ คาร์บอนมอนอกไซด์
ข่อยหนาม
ข่อยหนาม อยู่ในวงศ์ Moraceae เป็นไม้พุ่มมีหนามยาว ใบเดี่ยว ใบหนาคล้ายแผ่นหนัง แข็ง ด้านบนสีเขียวแก่เป็นมัน เส้นใบด้านท้องใบนูนขึ้นชัดเจน ปลายใบมีติ่งหนามแหลม ดอกช่อ ผลฉ่ำน้ำ รากและเนื้อไม้มีฤทธิ์ขับปัสสาวะ ใบมีรสเมาเฝื่อน ตำกับข้าวสาร คั้นน้ำแก้พิษยาเบื่อเมา
ทะเลสาบโมโตซุ
ทะเลสาบโมโตซุ () เป็นทะเลสาบที่อยู่ทางทิศตะวันตกมากที่สุดในบรรรดาทะเลสาบฟูจิทั้งห้า ตั้งอยู่ทางทิศใต้ของจังหวัดยามานาชิ ใกล้กับภูเขาไฟฟูจิ ทะเลสาบโมโตซุถือเป็นทะเลสาบที่ใหญ่เป็นอันดับสามและมีความลึกที่สุดในบรรดาทะเลสาบฟูจิทั้งห้า ส่วนที่ลึกที่สุดลึกกว่า 121.6 เมตร ซึ่งทำให้ทะเลสาบแห่งนี้เป็นทะเลสาบที่ลึกเป็นอันดับเก้าของประเทศญี่ปุ่น
โดยรอบทะเลสาบเป็นที่ตั้งของโรงแรมและรีสอร์ทมากมาย และยังมีกิจกรรมล่องเรือ ตั้งแคมป์ และสันทนาการอื่นๆอีกคอยให้บริการ นอกจากนี้ ในทะเลสาบแห่งนี้ยังมีปลาเทราต์สายรุ้งและปลาเทราต์สีน้ำตาลอาศัยอยู่ ซึ่งมีการนำมาปล่อยแพร่พันธุ์ตั้งแต่ยุคเมจิ ซึ่งเป็นหนึ่งในเมนูอาหารนิยมของบริเวณนี้
เจริญ สืบแสง
นายแพทย์เจริญ สืบแสง (11 พฤศจิกายน พ.ศ. 2445 - 27 ธันวาคม พ.ศ. 2512) อดีตสมาชิกสภาผู้แทนราษฎรจังหวัดปัตตานี 3 สมัย
นายแพทย์เจริญ สืบแสง เกิดเมื่อวันที่ 11 พฤศจิกายน พ.ศ. 2445 เป็นบุตรคนที่ 2 ของ ขุนวรเวชวิชกิจ (ซุ้ย สืบแสง) กับนางอุ่น สืบแสง และเป็นพี่ชายของ นายจรูญ สืบแสง สำเร็จการศึกษาแพทยศาสตรบัณฑิต จาก จุฬาลงกรณ์มหาวิทยาลัย ใน พ.ศ. 2466 (คณะแพทยศาสตร์ศิริราชพยาบาล มหาวิทยาลัยมหิดล ในปัจจุบัน)
นายแพทย์เจริญ สืบแสง เสียชีวิตด้วยโรคมะเร็งในช่องจมูก เมื่อวันที่ 27 ธันวาคม พ.ศ. 2512 สิริอายุรวม 67 ปี
นายแพทย์เจริญ เข้ารับราชการในกรมสาธาณสุข เป็นแพทย์สำรองอยู่ปีกว่า จึงได้บรรจุเป็นแพทย์หลวงประจำจังหวัดปัตตานี เมื่อ พ.ศ. 2468 จนถึง พ.ศ. 2473 ก็ได้ย้ายไปรับตำแหน่งสาธารณสุขจังหวัดนราธิวาส และในปีเดียวกันนี้เองก็ได้รับพระราชทานบรรดาศักดิ์เป็น "ขุนเจริญวรเวช"
ใน พ.ศ. 2477 ย้ายไปประจำกรมสาธารณสุข และได้ย้ายกลับปัตตานี เมื่อวันที่ 1 พฤษภาคม พ.ศ. 2479
นายแพทย์เจริญ ได้เข้าสู่วงการการเมืองในปี พ.ศ. 2479 โดยได้รับการเลือกตั้งเป็นสมาชิกสภาเทศบาลเมืองปัตตานี และใน พ.ศ. 2483 ถึง พ.ศ. 2489 ได้รับเลือกตั้งให้เป็นนายกเทศมนตรีเมืองปัตตานี หลังจากนั้นได้ลงสมัครรับเลือกตั้งและได้เป็นสมาชิกสภาผู้แทนราษฎรจังหวัดปัตตานีครั้งแรกเมื่อเดือนมกราคม พ.ศ. 2489 และได้รับเลือกตั้งรวม 3 สมัย
นายแพทยเจริญ สืบแสง ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
โรงเรียนวัดห้วยจระเข้วิทยาคม
โรงเรียนวัดห้วยจระเข้วิทยาคม (อักษรย่อ:ว.จ.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ถนนพิพิธประสาท  ตำบลพระปฐมเจดีย์ อำเภอเมืองนครปฐม จังหวัดนครปฐม
โรงเรียนวัดห้วยจระเข้วิทยาคม จัดตั้งขึ้นเมื่อวันที่ 3 กรกฎาคม พ.ศ. 2488 ชื่อว่า โรงเรียนเทศบาล 4 (วัดใหม่ห้วยจรเข้) โดยใช้ศาลาการเปรียญของวัดใหม่ห้วยจรเข้เป็นที่ศึกษา แต่ก่อนเปิดทำการตั้งแต่ระดับประถมศึกษา ป.1 – ป.4 โดยนายเจตน์  ขาวมานิตย์ เป็นครูใหญ่ ต่อมาได้เปลี่ยนชื่อโรงเรียนเป็นโรงเรียนวัดใหม่ห้วยจระเข้ เมื่อวันที่ 1 เดือน พฤษภาคม พ.ศ. 2496
ในวันที่ 24 เมษายน 2522  กระทรวงศึกษาธิการได้สั่งยุบโรงเรียนวัดห้วยจรเข้  สังกัดกองการประถมศึกษา กรมสามัญศึกษา  โดยโอนทรัพย์สินและตัวบุคคลให้กับโรงเรียนวัดห้วยจรเข้วิทยาคม  มาสังกัดกองการมัธยมศึกษา  กรมสามัญศึกษา
หลังจากนั้น 1 พฤษภาคม 2522 ได้เปลี่ยนชื่อโรงเรียนมาเป็น โรงเรียนวัดห้วยจรเข้วิทยาคม  และงดรับนักเรียนชั้นประถมศึกษา  ในปีการศึกษา  2532  โรงเรียน  ได้เปิดสอนระดับมัธยมศึกษาตอนปลายเป็นครั้งแรก
เว็บไซต์โรงเรียนวัดห้วยจระเข้วิทยาคม
โรงเรียนเสิงสาง
โรงเรียนเสิงสาง (อังกฤษ: Soengsang School) (อักษรย่อ:ส.ส.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งโดยนายวิเชียร  เจริญครบุรี มีเนื้อที่ 113 ไร่ ตั้งอยู่ที่ ตำบลเสิงสาง อำเภอเสิงสาง จังหวัดนครราชสีมา
โรงเรียนเสิงสาง เปิดทำการสอนเมื่อวันที่ 19 พฤษภาคม พ.ศ. 2524 โดยมีนักเรียนทั้งหมด 97 คน และนายวิเชียร เจริญครบุรี เป็นครูใหญ่ของโรงเรียน โดยใช้ที่ว่าการอำเภอ หลังเก่า เป็นสถานศึกษา ต่อมาในวันที่ 10 พฤศจิกายน 2524 ได้ย้ายมาในที่ดินปัจจุบัน โดยทางอำเภอจัดไว้ให้ซึ่งเป็นป่าสงวนแห่งชาติจำนวนพื้นที่ทั้งหมด 113 ไร่ 2 งาน 16 ตารางวา รายชื่อโรงเรียนในจังหวัดนครราชสีมา
เว็บไซต์โรงเรียนเสิงสาง
เข็มขัดไทเฮโย
เข็มขัดไทเฮโย () หรือ เข็มขัดแปซิฟิก หรือ ระเบียงเศรษฐกิจโทไกโด เป็นชื่อของเขตอภิมหานครในประเทศญี่ปุ่น ตั้งแต่จังหวัดอิบะระกิในภาคกลางไปจนถึงจังหวัดชิซุโอะกะในเกาะคีวชู ซึ่งมีระยะทางกว่า 1,200 กิโลเมตร
เขตเมืองทางยาวนี้ ขนาดไปกับชายฝั่งมหาสมุทรแปซิฟิกของญี่ปุ่นตั้งแต่ภาคคันโตถึงโอซะกะ และบริเวณทะเลในไปจนถึงฟุกุโอะกะ ซึ่งเป็นแนวเส้นทางของทางรถไฟสายโทไกโด-ซันโย ทั้งนี้ ภาพถ่ายดาวเทียมในตอนกลางคืนจะเห็นแสงไฟของเข็มขัดไทเฮโยเป็นแนวยาวได้อย่างชัดเจน
รายชื่อเขตเมืองเรียงจากที่ตั้งเหนือสุดไปใต้สุด:
และอาจรวมถึง:
ทะเลสาบโชจิ
ทะเลสาบโชจิ () เป็นหนึ่งในทะเลสาบฟูจิทั้งห้า ตั้งอยู่ทางทิศใต้ของจังหวัดยามานาชิใกล้กับภูเขาไฟฟูจิ ซึ่งเป็นทะเลสาบที่มีขนาดเล็กที่สุดที่ลึกเป็นอันดับสามในบรรดาทะเลสาบฟูจิทั้งห้า โดยส่วนที่ลึกที่สุดมีความลึก 15.2 เมตร ทะเลสาบแห่งนี้ตั้งอยู่เหนือระดับน้ำทะเลราว 900 เมตร พอ ๆ กับทะเลสาบอีกสองแห่งใกล้เคียงคือทะเลสาบโมโตซุและทะเลสาบไซ ซึ่งจากหลักฐานทางธรณีวิทยาพบว่า ในอดีตทะเลสาบทั้งสามแห่งนี้เคยเป็นทะเลสาบเดียวกันมาก่อน ก่อนที่ในปี ค.ศ. 864-868 เกิดการปะทุขึ้นของภูเขาไฟฟูจิและลาวาไหลลงมาแยกทะเลสาบออกเป็นสามแห่ง ส้วนหนึ่งของธารลาวานั้นปัจุจุบันอยู่ในอาโอกิงาฮาระ นอกจากนี้ยังมีหลักฐานอีกว่า ทะเลสาบทั้งสามแห่งนี้ยังเหลือทางน้ำใต้ดินเชื่อมกันอยู่
อะเลคเซย์ กูโรแพทกิน
พลเอก อะเลคเซย์ นีโคลายวิช กูโรแพทกิน () เป็นรัฐมนตรีว่าการกระทรวงการสงครามของจักรวรรดิรัสเซีย ระหว่าง ค.ศ. 1898-1904 เขาเป็นบุคคลที่รับผิดชอบต่อความพ่ายแพ้ของรัสเซียในสงครามรัสเซีย-ญี่ปุ่น โดยเฉพาะอย่างยิ่งในยุทธการมุกเดนและยุทธการเหลียวหยาง
ก่อนจะเกิดสงครามกับญี่ปุ่น ภายหลังกูโรแพทกินได้ไปเยือนและพูดคุยกับทางญี่ปุ่นในปี 1903 เขามีความเห็นว่ารัสเซียไม่ควรใช้กำลังทางทหารต่อญี่ปุ่นในการแก้ปัญหาข้อขัดแย้ง และเขาต่อต้านนโยบายต่างประเทศของนายเบโซรบราซอฟ ที่ปรึกษาด้านการเมือง อย่างไรก็ตาม ในที่สุดสงครามก็อุบัติขึ้นโดยที่ญี่ปุ่นเป็นฝ่ายเริ่ม นโยบายด้านสงครามของเขา คือให้ยื้อเวลาและหลีกเลี่ยงความสูญเสียให้ได้มากที่สุดจนกว่าทางรถไฟสายทรานส์-ไซบีเรียจะก่อสร้างแล้วเสร็จ ซึ่งหากแล้วเสร็จจะช่วยส่งกำลังและยุทธปัจจัยแก่กองทัพตะวันออกได้อย่างสะดวกและรวดเร็ว อย่างไรก็ตาม ความพ่ายแพ้ในศึกต่างๆที่เกิดขึ้นก็ทำให้เขาเริ่มไขว้เขวและมีความไม่มั่นใจในการสั่งการเกิดขึ้น ซึ่งนักวิเคราะห์ชี้ว่า จุดนี้เป็นส่วนหนึ่งที่ทำให้รัสเซียพ่ายแพ้อย่างสิ้นท่า
ภายหลังรัสเซียพ่ายแพ้ที่ใหญ่หลวงในยุทธการมุกเดน กูโรแพทกินก็ถูกปลดและส่งต่อตำแหน่งรัฐมนตรีว่าการสงครามให้แก่ พลเอก นีโคไล ลีเนวิช อดีตผู้บัญชาการกองพลที่ 1 ประจำแมนจูเรีย
ภายหลังสงครามรัสเซีย-ญี่ปุ่น สิ่นสุดลง ในปี 1906 เขาก็ได้เข้าเป็นหนึ่งในคณะอภิรัฐมนตรี แต่ดำรงตำแหน่งได้เพียงราวหนึ่งปีเขาก็ลาออก
วลาดีมีร์ ครัมนิค
วลาดีมีร์ โบรีโซวิช ครัมนิค (; ; 25 มิถุนายน ค.ศ. 1975 — ) เป็นนักหมากรุกสากลระดับแกรนด์มาสเตอร์ชาวรัสเซีย เขาเป็นแชมป์โลกหมากรุกสากลคลาสสิกตั้งแต่ปี ค.ศ. 2000 ถึง 2006 และเป็นแชมป์โลกหมากรุกสากลอย่างไร้ข้อโต้แย้ง ตั้งแต่ปี ค.ศ. 2006 ถึง 2007 ได้รับรางวัลเหรียญทองสามเหรียญในประเภททีมและสามเหรียญรางวัลในประเภทบุคคลจากการแข่งขันโอลิมปิกหมากรุกสากล
ในเดือนตุลาคม ค.ศ. 2000 เขาเป็นฝ่ายชนะแกรี คาสปารอฟ ในศึกการแข่งขันที่กรุงลอนดอน และกลายเป็นแชมป์โลกหมากรุกสากลคลาสสิก ในช่วงปลายปี ค.ศ. 2004 ครัมนิคประสบความสำเร็จในการรักษาชื่อของเขากับผู้ท้าชิงที่ชื่อปีเตอร์ เลโก ในนัดอันดับเสมอกันที่บริสซาโก ประเทศสวิตเซอร์แลนด์ ในเดือนตุลาคม ค.ศ. 2006 ครัมนิค ซึ่งเป็นแชมป์โลกหมากรุกสากลคลาสสิก ได้เป็นฝ่ายชนะเจ้าของตำแหน่งแชมป์โลกสมาพันธ์หมากรุกโลกที่ชื่อเวเซลิน โทปาลอฟ ในนัดรวมแชมป์ หมากรุกสากลชิงแชมป์โลก 2006 ผลที่ตามมา ครัมนิคได้เป็นแชมป์โลกอย่างไร้ข้อโต้แย้งเป็นคนแรก โดยเป็นผู้ครองตำแหน่งผู้ชนะทั้งรายการของสมาพันธ์หมากรุกโลกและรายการคลาสสิก นับตั้งแต่คาสปารอฟหลุดตำแหน่งออกจากรายการของสมาพันธ์หมากรุกโลกในปี ค.ศ. 1993 ส่วนในปี ค.ศ. 2007 ครัมนิคก็ได้เป็นฝ่ายแพ้พ่ายต่อวิศวนาถัน อานันท์ ผู้ซึ่งชนะการแข่งหมากรุกสากลชิงแชมป์โลก 2007 ขึ้นนำครัมนิค แล้วเขาก็ได้ท้าชิงกับอานันท์อีกครั้งในหมากรุกสากลชิงแชมป์โลก 2008 เพื่อกู้ชื่อกลับคืนมา แต่แล้วเขาก็เป็นฝ่ายปราชัย
วลาดีมีร์ ครัมนิค ยังเป็นผู้ให้ความสนใจต่อหมากรุกไทยตั้งแต่อายุ 28 ปี ซึ่งเขาพบว่าเป็นเกมที่ต้องใช้กลยุทธ์มากกว่าหมากรุกสากล ที่ต้องมีการวางแผนอย่างระมัดระวังในช่วงท้ายเกม นอกจากนี้ ครัมนิคยังหมายที่จะทำศึกหมากรุกไทยและสากลกับรำลึก ธีระพงษ์ (ต๋อ ปากน้ำ) ผู้เป็นแชมป์หมากรุกไทยแห่งจังหวัดสมุทรปราการ
รายชื่อแหล่งมรดกโลกในประเทศไทย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศไทยทั้งสิ้น 5 แหล่ง ประกอบด้วยมรดกโลกทางวัฒนธรรม 3 แหล่ง และมรดกโลกทางธรรมชาติ 2 แห่ง
ปัจจุบัน ประเทศไทยมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 6 แห่ง ดังนี้
ในเดือนกรกฎาคม พ.ศ. 2559 รัฐบาลไทยได้เสนอคณะกรรมการมรดกโลก ในการประชุมครั้งที่ 40 ที่เมืองอิสตันบูล ประเทศตุรกี ให้พิจารณาการขึ้นทะเบียนกลุ่มป่าแก่งกระจานขึ้นเป็นมรดกโลก สืบเนื่องจากที่ สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) และคณะกรรมการมรดกโลกได้ให้การการยอมรับคุณค่าสากลที่โดดเด่น (outstanding universal value) ของผืนป่า อย่างไรก็ตามคณะกรรมการมรดกโลกตัดสินใจที่จะเลื่อนการขึ้นทะเบียนออกไป เนื่องด้วยวิกฤตการณ์ทางการเมืองที่เกิดขึ้นระหว่างการประชุมมรดกโลก และปัญหาการละเมิดสิทธิมนุษยชนชาวกะเหรี่ยงที่อาศัยอยู่ในผืนป่า รวมถึงข้อพิพาทเกี่ยวกับการปักปันเขตแดนกับประเทศพม่า
ทั้งนี้ สภานานาชาติว่าด้วยการดูแลอนุสรณ์สถานและแหล่งโบราณคดี (ICOMOS) ได้แจ้งให้ทางการไทยทราบเกี่ยวกับการเสนออุทยานประวัติศาสตร์ภูพระบาทขึ้นทะเบียนเป็นมรดกโลกของทางการไทย โดยมีข้อเสนอแนะให้ดำเนินการศึกษาในเชิงลึกเกี่ยวกับความสัมพันธ์ของวัฒนธรรมของเสมาหินกับพุทธศาสนา เพื่อนำไปสู่ศักยภาพที่โดดเด่นของอุทยานฯ รวมทั้งหากเป็นไปได้ เสนอให้พิจารณาเกณฑ์และขอบเขตการขึ้นทะเบียนอุทยานฯ ที่ทางการไทยเสนอ
นาสคาร์คัพ ซีรีส์
มอนส์เตอร์ เอนเออะจิ นาสคาร์คัพ ซีรีส์ () คือการแข่งขันรถยนต์ในระดับสูงสุดของ สมาคมการแข่งรถสต็อกคาร์แห่งชาติ (นาสคาร์) ซึ่งชื่อของรายการแข่งขันนั้นตั้งตามผู้สนับสนุนปัจจุบันคือ มอนส์เตอร์ เอนเออะจิ
แอ็นสท์ รุสคา
แอ็นสท์ เอากุสท์ ฟรีดริช รุสคา (; 25 ธันวาคม ค.ศ. 1906 – 27 พฤษภาคม ค.ศ. 1988) เป็นนักฟิสิกส์ชาวเยอรมัน เกิดที่เมืองไฮเดิลแบร์ค และเรียนที่มหาวิทยาลัยเทคนิคมิวนิก หลังเข้าทำงานที่มหาวิทยาลัยเทคนิคแห่งเบอร์ลิน รุสคาได้ตั้งข้อสังเกตว่ากล้องจุลทรรศน์ที่ใช้อิเล็กตรอนจะให้รายละเอียดของภาพมากกว่าชนิดที่ใช้แสง เขาและมัคส์ คน็อล จึงได้ร่วมกันสร้างกล้องจุลทรรศน์อิเล็กตรอนขึ้น ต่อมารุสคาได้ร่วมงานกับบริษัทซีเมนส์ ซึ่งมีส่วนในการพัฒนากล้องจุลทรรศน์อิเล็กตรอนในเชิงพาณิชย์ ในปี ค.ศ. 1955 เขาดำรงตำแหน่งผู้อำนวยการฝ่ายจุลทรรศนศาสตร์ของสถาบันฟริทซ์ ฮาเบอร์ และเป็นศาสตราจารย์ที่มหาวิทยาลัยเทคนิคเบอร์ลิน รุสคาได้รับรางวัลแลสเกอร์ในปี ค.ศ. 1960 และในปี ค.ศ. 1986 เขาได้รับรางวัลโนเบลสาขาฟิสิกส์ร่วมกับแกร์ท บินนิช และไฮน์ริช โรเรอร์ รุสคาเสียชีวิตที่เบอร์ลินตะวันตกในอีก 2 ปีต่อมา
เพลิงตะวัน
เพลิงตะวัน เป็นละครโทรทัศน์ไทยที่สร้างขึ้นจากบทประพันธ์ของ น้ำผึ้งเดือน 8 ดัดแปลงเป็นบทโทรทัศน์โดย ดรีมทีม กำกับการแสดงโดย อัษฎาวุธ เหลืองสุนทร ผลิดโดย บริษัท ดูมันดี จำกัด ลำดับเสียงและดนตรีประกอบเพิ่มเติมโดย ห้องเสียงประเสริฐ นำแสดงโดย กันตพงศ์ บำรุงรักษ์ , เซฟฟานี่ อาวะนิค , อัษฎาวุธ เหลืองสุนทร , ธันย์ชนก ฤทธินาคา และนักแสดงอีกมากมาย ออกอากาศทุกวันจันทร์ - อังคาร เวลาประมาณ 20.25 น. - 22.30 น. ทางสถานีโทรทัศน์สีกองทัพบกช่อง 7
เขตมหานครชูเกียว
เขตชูเกียว () หรือ ภาคชูเกียว () เป็นชื่อของเขตมหานครในประเทศญี่ปุ่น มีศูนย์กลางอยู่ที่นครนาโงยะในจังหวัดไอจิ เชตมหานครนี้ครอบคลุมพื้นที่ส่วนใหญ่ของภาคโทไก มีประชากรอาศัยอยู่ในเขตนี้ราว 9.1 ล้านคน จึงจัดว่าเป็นเขตมหานครที่ใหญ่เป็นอันดับสามของญี่ปุ่น รองจากเขตอภิมหานครโตเกียวและเคฮันชิง และยังเป็นเขตมหานครที่มีประชากรมากเป็นอันดับที่ 28 ของโลก
อาเซียนพาราเกมส์ 2015
อาเซียนพาราเกมส์ 2015 () เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 8 ระหว่างวันที่ 3-9 ธันวาคม พ.ศ. 2558 (ค.ศ. 2015) จัดขึ้นที่เมือง ประเทศสิงคโปร์
ยูฟ่าแชมเปียนส์ลีก ฤดูกาล 2015–16 รอบแบ่งกลุ่ม
รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2015–16 เริ่มแข่งขันในวันที่ 15 กันยายน พ.ศ. 2558 (ค.ศ. 2015) จนถึงวันที่ 9 ธันวาคม พ.ศ. 2558 (ค.ศ. 2015). 32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2015–16.
การจับสลากมีขึ้นเมื่อวันที่ 27 สิงหาคม พ.ศ. 2558 (ค.ศ. 2015), เวลา 17:45 น. CEST หรือเวลา 22:45 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
ด้านล่างนี้คือ 32 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2015), จัดกลุ่มโดยโถทีมวางของพวกเขา. พวกเขาประกอบด้วย 22 ทีมที่เข้ามาในรอบนี้, และ 10 ทีมผู้ชนะของ รอบเพลย์ออฟ (5 ทีมในเส้นทางทีมที่เป็นแชมป์ลีก, 5 ทีมในเส้นทางทีมที่ไม่ได้เป็นแชมป์ลีก).แมตช์การแข่งขันมีวันที่ 15–16 กันยายน, 29–30 กันยายน, 20–21 ตุลาคม, 3–4 พฤศจิกายน, 24–25 พฤศจิกายน, และ 8–9 ธันวาคม พ.ศ. 2558 (ค.ศ. 2015).
ปลาเทราต์สีน้ำตาล
ปลาเทราต์สีน้ำตาล ("Salmo trutta") เป็นสายพันธุ์ปลาที่มีต้นกำเนิดในยุโรป จัดอยู่ในวงศ์ปลาแซลมอน ปลาสายพันธุ์นี้มีอีกชื่อหนึ่งว่า ปลาเทราต์ทะเล โดยปกติพวกมันจะอาศัยอยู่ในน้ำทะเล แต่ในฤดูวางไข่พวกมันจะว่ายทวนแม่น้ำขึ้นมาวางไข่ในแหล่งนี้สะอาดเท่านั้น ปราเทราต์ทะเลในสหราชอาณาจักรและไอร์แลนด์นั้นมีชื่อเรียกที่แตกต่างกันออกไปตามภูมิภาค เช่นในเวลส์เรียกว่า "เซวิน", ในสก็อตแลนด์เรียกว่า "ฟินน็อก", ภาคตะวันตกเรียกว่า "พีล", ภาคตะวันตกเฉียงเหนือเรียกว่า "มอร์ท" และในไอร์แลนด์เรียกว่า "ไวต์เทราต์" ซึ่งถือเป็นหนึ่งในปลาเศรษฐกิจที่ผู้คนนิยมรับประทาน
ปลาเทราต์สีน้ำตาลนั้น มีการกระจายพันธุ์ตามธรรมชาติตั้งแต่ตอนเหนือของนอร์เวย์และบริเวณโดยรอบทะเลขาวของรัสเซียในมหาสมุทรอาร์กติก ไปจนถึงเทือกเขาแอตลาสในแอฟริกาตอนเหนือ ทา
ตะวันตกมีการกระจายพันธุ์ไม่เกินไปกว่าไอซ์แลนด์ในแอตแลนติกตอนเหนือ ในขณะที่ทางตะวันออกมีการกระจายพันธุ์ไม่เกินไปกว่าบริเวณทะเลอารัลในอัฟกานิสถานและปากีสถาน
ชื่อวิทยาศาสตร์ของปลาเทราต์สีน้ำตาลนั้นคือ "Salmo trutta" โดยชื่อรอง "trutta" นั้นเป็นคำในภาษาละตินซึ่งมีความหมายว่า "เทราต์" ทั้งนี้เนื่องจากปลาเทราต์สีน้ำตาลถือเป็นปลาเทราต์สายพันธุ์แรกที่มีการค้นพบโดยนักสัตววิทยาชาวสวีเดน คาร์ล ลินเนียส ในหนังสือ "Systema Naturae" ฉบับปี ค.ศ. 1758 ซึ่งหนังสือนี้เองเป็นจุดกำเนิดของระบบการเรียกชื่อสิ่งมีชีวิตแบบทวินาม นอกจากนี้ ลินเนียสยังได้อธิบายถึงปลาเทราต์สายพันธุ์อื่นอีกสองสายพันธุ์ในหนังสือเล่มนี้ คือสายพันธุ์ "Salmo fario" ซึ่งพบในลุ่มแม่น้ำไรน์ และสายพันธุ์ "Salmo lacustris" ซึ่งพบในทะเลสาบเดวลลิง
แม็กซิม (นิตยสาร)
แม็กซิม () เป็นนิตยสารสำหรับผู้ชายที่มีจำหน่ายหลายประเทศ ออกจำหน่ายในสหราชอาณาจักรใน ค.ศ. 1995 แต่บริษัทตั้งอยู่ที่นิวยอร์กตั้งแต่ ค.ศ. 1997 และสิ่งที่ดึงดูดผู้อ่านคือภาพถ่ายนักแสดงหญิง นักร้อง และนางแบบ ที่อาชีพการงานกำลังรุ่งเรือง "แม็กซิม"นิตยสารเป็นนิตยสารวิถีชีวิตผู้ชายอายุน้อยที่ขายดีที่สุดในสหรัฐอเมริกา มีผู้อ่านเกือบ 9 ล้านคนต่อเดือน แม็กซิมดิจิทัลมียอดผู้ชมมากกว่า 4 ล้านคน นิตยสาร"แม็กซิม"ตีพิมพ์ 16 รุ่น วางจำหน่ายใน 75 ประเทศทั่วโลก
ในวันที่ 27 กุมภาพันธ์ ค.ศ. 2014 แม็กซิมถูกนักลงทุน ซาร์ดาร์ บิกลารี ซื้อกิจการไป เขาเป็นผู้ก่อตั้งบริษัทบิกลารีโฮลดิงส์ และบิกลารีแคปืตอล ในนามเจ้าของคนใหม่ เขาให้ความเห็นว่า "เราวางแผนสร้างธุรกิจที่มีหลายมิติ โดยกระตุ้นกำลังผู้อ่านและผู้ชม"
ในฉบับประจำเดือนเดือนกันยายน ค.ศ. 2015 บุคคลบนปกนิตยสารคือ อิดริส เอลบา เป็นครั้งแรกที่นิตยสาร"แม็กซิม"ไม่ได้ใช้ผู้หญิงขึ้นปก
อะชิกะงะ โยะชิคะสึ
อะชิกะงะ โยะชิคะสึ () โชกุนคนที่ 7 แห่ง ตระกูลอะชิกะงะ ดำรงตำแหน่งระหว่างปี 1985-1986
อะชิกะงะ โยะชิคะสึ เกิดเมื่อวันที่ 19 มีนาคม 1977 เป็นบุตรชายคนโตของ อะชิกะงะ โยะชิโนะริ โชกุนคนที่ 6 และเป็นพี่ชายของ อะชิกะงะ โยะชิมะซะ โชกุนคนที่ 8
โยะชิคะสึได้ขึ้นดำรงตำแหน่งโชกุนสืบต่อจากโชกุนโยะชิโนะริผู้เป็นบิดาซึ่งถูกลอบสังหารเมื่อวันที่ 12 กรกฎาคม 1984 ขณะนั้นโยะชิคะสึมีอายุเพียง 7 ปีโดยทางราชสำนักได้ให้การรับรองการเป็นโชกุนของโยะชิคะสึเมื่อปี 1985
โตชิบา
โตชิบา คอร์ปอเรชัน (株式会社東芝 "คะบุชิกิ-ไงฉะ โทชิบะ") หรือเรียกสั้นๆว่า โตชิบา เป็นกลุ่มบริษัทข้ามชาติจากประเทศญี่ปุ่น มีสำนักงานใหญ่ตั้งอยู่ในกรุงโตเกียว มีผลิตภัณฑ์และบริการมากมายหลากหลายกลุ่ม ซึ่งรวมไปถึงเทคโนโลยีสารสนเทศและอุปกรณ์และระบบโทรคมนาคม เครื่องใช้ไฟฟ้าและชิ้นส่วน, ระบบไฟฟ้าและพลังงาน, โครงสร้างพื้นฐานทางสังคมและอุตสาหกรรม, เครื่องใช้ไฟฟ้าในครัวเรือน, อุปกรณ์ภายในบ้าน เครื่องมือทางการแพทย์, อุปกรณ์สำนักงาน, ระบบส่องสว่าง และระบบขนส่ง
โตชิบา คอร์ปอเรชัน จกทะเบียนขึ้นในปี ค.ศ. 1938 ในชื่อ บริษัท โตเกียว ชิบะอุระ อิเล็กทริกส์ มหาชน จำกัด ซึ่งเป็นการผนวกระหว่างสองบริษัทคือ ชิบะอุระ เซซะกุโช (ก่อตั้ง 1875) กับ โตเกียว เด็งกิ (ก่อตั้ง 1890) ซึ่งต่อมาในปี 1978 บริษัทก็ได้เปลี่ยนชื่อเป็น โตชิบา คอร์ปอเรชัน
โตชิบา คอร์ปอเรชัน แบ่งสายงานธุรกิจออกเป็น 4 สายงานด้วยกัน คือ สายงานผลิตภัณฑ์ดิจิทัล, สายงานเครื่องใช้ไฟฟ้า, สายงานเครื่องใช้ภายในบ้าน และ สายงานโครงสร้างพื้นฐานทางสังคม ทั้งนี้ ในปี 2010 โตชิบาได้รับการจัดอันดับเป็น บริษัทผู้จัดจำหน่ายคอมพิวเตอร์ส่วนบุคคลที่ใหญ่เป็นอันดับ 5 ของโลกเรียงตามรายได้ (รองจากเฮชพี, เดลล์, เอเซอร์ และ เลอโนโว) และในปีเดียวกัน ก็ได้รับการจัดอันดับให้เป็นบริษัทผู้ผลิตอุปกรณ์กึ่งตัวนำที่ใหญ่เป็นอันดับสี่ของโลกเรียงตามรายได้ (รองจาก อินเทล, ซัมซุง และ เท็กซัส อินทรูเมนต์)
วงศ์ปลาแซลมอน
วงศ์ปลาแซลมอน ("Salmonidae") เป็นวงศ์ของปลาที่มีก้านครีบ ในปัจจุบัน สายพันธุ์ปลาที่อยู่ในวงศ์นี้มีเพียงแค่ ปลาแซลมอน, ปลาเทราต์, ปลาชาร์, ปลาขาวน้ำจืด และ ปลาเกรย์ลิง โดยปกติปลาในวงศ์นี้จะวางไข่ในน้ำจืด แต่ก็มีหลายกรณี ที่พวกมันใช้ชีวิตส่วนใหญ่อยู่ในทะเลและหวนกลับมาวางไข่ในน้ำจืด ซึ่งทำให้ปลาในวงศ์นี้ถูกจัดอยู่ในประเภทปลาน้ำกร่อย ปลาในวงศ์นี้หาอาหารโดยการล่าสัตว์พวกกุ้งกั้งปู, แมลง และปลาขนาดเล็ก แม้ว่าสายพันธุ์ที่เล็กที่สุดของปลาในวงศ์นี้จะมีความยาวเพียง 13 เซนติเมตรเมื่อโตเต็มที่ก็ตามที แต่ก็มีสายพันธุ์ที่สามารถมีความยาวได้ถึง 2 เมตรเมื่อโตเต็มที่
อันดับปลาแซลมอน
นีโร (วงดนตรี)
นีโร () เป็นกลุ่มดนตรีแนวอิเล็กทรอนิกส์ ประกอบด้วยสมาชิก 3 คนคือ แดเนียล สตีเฟนส์, โจ เรย์ และอาลานา วัตสัน ในเดือนสิงหาคม ค.ศ. 2011 ออกสตูดิโออัลบั้มชุดแรกชื่อชุด "Welcome Reality" ที่ติดอันดับ 1 บนชาร์ตอัลบั้มแห่งสหราชอาณาจักร ในเดือนสิงหาคม ค.ศ. 2012 เพลง "Promises" ได้รับรางวัลแผ่นเสียงทองคำในสหรัฐอเมริกา ต่อมาวันที่ 10 กุมภาพันธ์ ค.ศ. 2013 นีโรได้รับรางวัลแกรมมี่ ในการร่วมงานในรีมิกซ์เพลง "Promises" กับสกริลเลกซ์
แคเรน โรบาดส์
แคเรน โรบาดส์ () เกิดเมื่อวันที่ 24 สิงหาคม ค.ศ. 1954 เป็นนักเขียนนวนิยายโรแมนติกที่ขายดีที่สุด มานานกว่า 30 ปี เธอได้รับการยอมรับจากนวนิยายเรื่อง "Historical romance" โรบาดส์กลายเป็นหนึ่งในนักเขียนนวนิยายโรแมนติกที่ประสบความสำเร็จครั้งแรกในประวัติศาสตร์ในยุคนั้น ผลงานของเธอได้รับการแปลเป็น 11 ภาษา และได้รับรางวัล "โรแมนติกไทม์" และ "อะแฟร เดอ เซอค์"
แซม สโลน
ซามูเอล ฮาวเวิร์ด สโลน (; 7 กันยายน ค.ศ. 1944 — ) เป็นทั้งนักหมากรุกสากล และผู้จัดพิมพ์ชาวอเมริกัน ซึ่งอาศัยอยู่กับครอบครัวของเขาในย่านบร็องซ์ นครนิวยอร์ก ในปี ค.ศ. 2006 สโลนได้ทำหน้าที่ในตำแหน่งคณะกรรมการบริหารของสหพันธ์หมากรุกสหรัฐอเมริกา และเขาได้เข้าแข่งขันรายการหมากรุกจีนชิงแชมป์โลก 2013 ที่จัดขึ้น ณ ฮุ่ยโจว ประเทศจีน
ในปี ค.ศ. 1970 สโลนได้รับการยอมรับให้เป็นผู้ทำงานในตลาดหุ้นที่ผ่านสอบรับรองมาตรฐาน ผู้ทำการซื้อขายหุ้นและพันธบัตรซึ่งซื้อขายกันโดยตรง เขาไม่ได้รับการฝึกอบรมอย่างเป็นทางการตามกฎหมาย แต่ได้มีการถกเถียงปากเปล่าในกรณีหนึ่งก่อนศาลสูงสุดหลังจากที่ดำเนินการฟ้องร้องต่อคณะกรรมการกำกับหลักทรัพย์และตลาดหลักทรัพย์มากกว่านโยบายเกี่ยวกับการค้าหุ้นราคาถูก ศาลมีข้อบังคับสนับสนุนต่อเขาที่ 9–0 เกี่ยวกับการเรียกร้องของเขาว่า "การตรึง" สรุป 10 วันระงับการสั่งซื้อเป็นระยะเวลาที่ไม่แน่นอน คือการละเมิดและการกีดกันของกระบวนการผู้มีอำนาจในหน่วยงาน
ในปี ค.ศ. 2010 สโลนประสบความล้มเหลวในการเสนอเป็นตัวแทนสำหรับพรรคไลเบอร์เทเรียน ของการเลือกตั้งผู้ว่าการรัฐนิวยอร์กในปี ค.ศ. 2010 นอกจากนี้ เขายังประสบความล้มเหลวในการเสนอเป็นตัวแทนสำหรับไลเบอร์เทเรียน ของการเลือกตั้งประธานาธิบดีสหรัฐอเมริกาในปี ค.ศ. 2013 อนึ่ง เขาเป็นผู้สมัครนายกเทศมนตรีนครนิวยอร์กในปี ค.ศ. 2013 และประสบความล้มเหลวสำหรับพรรคเดโมแครตของการเสนอชื่อผู้ว่าการรัฐ และของเขตการเลือกตั้ง 15 นิวยอร์ก ในปี ค.ศ. 2014
สโลนเป็นนักหนังสือพิมพ์ และผู้เขียนหนังสือเกี่ยวกับหมากรุก เขาอ้างว่าได้เดินทางไปยัง 78 ประเทศ ที่ซึ่งส่วนใหญ่เข้าร่วมการแข่งขันหมากรุก ในระหว่างการกล่าวสุนทรพจน์ของพรรคไลเบอร์เทเรียนของการประชุมรัฐนิวยอร์ก แซม สโลน ได้อ้างว่า "ชนะการแข่งขันหมากรุกจีนชิงแชมป์โลก ที่กรุงปักกิ่ง ประเทศจีน ในปี ค.ศ. 1988" เขาได้รับการจัดอันดับเอฟเอ็ม (ซึ่งเท่าเทียมกับระดับไฟด์มาสเตอร์) โดยสมาคมหมากรุกจีนโลก โดยที่สโลนได้เข้าแข่งขันในศึกหมากรุกไทยและหมากรุกญี่ปุ่น รวมถึงศึกหมากรุกจีนชิงแชมป์โลก
อนึ่ง มีบทสัมภาษณ์ของสโลนสามบท ซึ่งรวมอยู่ในสารคดีชุด"บอบบี ฟิชเชอร์ อะเกนซท์เดอะเวิลด์"
ฮง มู-ว็อน
ฮง มู-ว็อน () เกิดเมื่อ 15 สิงหาคม พ.ศ. 2524 เป็นนักมวยสากลสมัครเล่นชาวเกาหลีใต้ ได้เข้าร่วมแข่งขันกีฬาโอลิมปิก พ.ศ. 2547 และได้เหรียญทองแดงกีฬาเอเชียนเกมส์ พ.ศ. 2549 ที่โดฮาในรุ่นไลต์ฟลายเวต โดยในรอบรองชนะเลิศแพ้โจว ซื่อหมิง จากจีนที่ได้เหรียญทอง 9:17
แอล (นิตยสาร)
แอล () เป็นนิตยสารวิถีชีวิต วางจำหน่ายทั่วโลก มีต้นกำเนิดที่ประเทศฝรั่งเศสที่มีเนื้อหาเกี่ยวกับแฟชั่น ความงาม สุขภาพ และความบันเทิง "แอล"เป็นนิตยสารที่ขายดีที่สุดในโลก ก่อตั้งโดยปิแอร์ ลาซาเรฟฟ์ และภรรยา เอเลน กอร์ดอน เมื่อ ค.ศ. 1945 ชื่อนิตยสารเป็นภาษาฝรั่งเศส หมายถึง "she" หรือ "her"
ช็อง ชิน-โจ
ช็อง ชิน-โจ (Chung Shin-Cho, อักษรฮันกึล: 정신조, อักษรฮันจา: 鄭申朝) เกิดเมื่อ 6 มกราคม พ.ศ. 2483 ที่โซล เป็นนักมวยสากลสมัครเล่นชาวเกาหลีใต้ที่เข้าแข่งขันกีฬาโอลิมปิก พ.ศ. 2503 และ พ.ศ. 2507 และได้เหรียญเงินกีฬาโอลิมปิก พ.ศ. 2507 ในรุ่นแบนตัมเวต และยังได้เหรียญทองกีฬาเอเชียนเกมส์ พ.ศ. 2505 ในรุ่นฟลายเวต
เพชรในเพลง 2558
เพชรในเพลง 2558 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2558 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
ชี ยง-จู
ชี ยง-จู (Jee Yong-Ju, อักษรฮันกึล: 지용주, อักษรฮันจา: 地龍珠) เกิดเมื่อ 19 ธันวาคม พ.ศ. 2491 เป็นนักมวยสากลสมัครเล่นชาวเกาหลีใต้ ติดทีมชาติเข้าแข่งขันกีฬาโอลิมปิก พ.ศ. 2511 ที่ เม็กซิโก ได้เหรียญเงิน และได้เหรียญทองกีฬาเอเชียนเกมส์ พ.ศ. 2513 ที่ กรุงเทพฯ
ในวันที่ 20 สิงหาคม พ.ศ. 2528 ชีทะเลาะกับเพื่อนบ้านและถูกแทงที่ท้อง เขาเสียชีวิตในวันที่ 25 สิงหาคมเพราะเสียเลือดมาก
คิม กวัง-ซ็อน
คิม กวัง-ซ็อน (Kim Kwang-sun; อักษรฮันกึล: 김광선; อักษรฮันจา: 金光善) เกิดเมื่อ 8 มิถุนายน พ.ศ. 2507 เป็นนักมวยสากลสมัครเล่นชาวเกาหลีใต้ เขาได้เหรียญทองมวยสากลสมัครเล่นรุ่นฟลายเวตในการแข่งขันกีฬาโอลิมปิก พ.ศ. 2531 ที่กรุงโซล และได้เหรียญทองเอเชียนเกมส์ในรุ่นเดียวกันเมื่อ พ.ศ. 2529 ด้วย
ฮวาง ชอลซุน
ฮวาง ชอลซุน (Hwang Chul Soon; อักษรฮันกึล: 황철순) เกิดเมื่อ 13 กันยายน พ.ศ. 2500 เขาได้เหรียญทองมวยสากลสมัครเล่นรุ่นแบนตัมเวทในกีฬาเอเชียนเกมส์ พ.ศ. 2521 และเข้าแข่งขันกีฬาโอลิมปิก พ.ศ. 2519
เพรเซ่นท์เพอร์เฟค
เพรเซ่นท์เพอร์เฟค () คือวงดนตรีป็อปร็อคสัญชาติไทยจากกรุงเทพมหานคร ก่อตั้งขึ้นในปี พ.ศ. 2553-2555 เดิมทีรัฐพล พรรณเชษฐ์​ซึ่งเดิมได้ออกอัลบั้มเดี่ยวในนาม "เภา Present Perfect" ได้ชักชวนศิวัช หอมขำ ซึ่ง ณ ขณะนั้นกำลังทำวงใต้ดินกับจักรพันธ์ บุญหล่อ, วีรวิชญ สุขสันตินันท์ และ วรรณพงศ์ แจงบำรุงเข้ามาร่วมกันทำเพลง โดยที่หลังจากนั้นไม่นานได้เปลี่ยนชื่อวงเหลือเพียง "Present Perfect" เท่านั้น
แนวเพลงของเพรเซ่นท์เพอร์เฟคนั้น จะได้รับแรงบันดาลใจมาจาก ดนตรี Synth-Pop ในยุค 80's เป็นหลัก แต่จะมีการผสมกลมกลืนกันกับดนตรีสมัยใหม่ เช่น Modern Rock หรือ Eleronic เข้าไปด้วย
ฮัน ซุน-ช็อล
ฮัน ซุน-ช็อล () เกิดเมื่อ 30 ธันวาคม พ.ศ. 2527 เป็นนักมวยสากลสมัครเล่นชาวเกาหลีใต้ เขาได้เหรียญเงินในกีฬาเอเชียนเกมส์รุ่นแบนตัมเวตเมื่อ พ.ศ. 2549 โดยเป็นฝ่ายแพ้โคอัน ตีปน จากฟิลิปปินส์ในรอบชิงชนะเลิศ และได้เหรียญทองแดงในกีฬาเอเชียนเกมส์ พ.ศ. 2553 ที่กวางโจวในรุ่นไลต์เวต ส่วนในกีฬาโอลิมปิก พ.ศ. 2555 เขาได้เหรียญเงินในรุ่นไลต์เวต
คิม ว็อน-อิล
คิม ว็อน-อิล () เกิดเมื่อ 3 มกราคม พ.ศ. 2525 เป็นนักมวยสากลสมัครเล่นชาวเกาหลีใต้ซึ่งได้เหรียญทองกีฬาเอเชียนเกมส์รุ่นแบนตัมเวต พ.ศ. 2545 และได้เข้าร่วมแข่งขันกีฬาโอลิมปิกเกมส์ พ.ศ. 2547 แต่แพ้ วรพจน์ เพชรขุ้ม ตกรอบ
ยูฟ่ายูโรปาลีก ฤดูกาล 2015–16 รอบแบ่งกลุ่ม
รอบแบ่งกลุ่ม ในการแข่งขัน ยูฟ่ายูโรปาลีก ฤดูกาล 2015–16 จะเริ่มแข่งขันตั้งแต่วันที่ 17 กันยายน พ.ศ. 2558 (ค.ศ. 2015) จนถึง 10 ธันวาคม พ.ศ. 2558 (ค.ศ. 2015). 48 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 24 จาก 32 ทีมในการแข่งขัน รอบแพ้คัดออก ของ ยูฟ่ายูโรปาลีก ฤดูกาล 2015–16.
การจับสลากมีขึ้นเมื่อวันที่ 28 สิงหาคม พ.ศ. 2558 (ค.ศ. 2015), 13:00 CEST หรือ 18:00 (เวลาประเทศไทย), ที่ กริมัลดี ฟอรัม ใน ราชรัฐโมนาโก.
ด้านล่างนี้คือ 48 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2015), โดยการจัดกลุ่มโถทีมวางของพวกเขา. พวกเขาประกอบด้วย 16ทีมที่เข้ามาในรอบนี้, 22 ทีมผู้ชนะของ รอบเพลย์ออฟ, และ 10 ทีมผู้แพ้ของ แชมเปียนส์ลีก รอบเพลย์ออฟ.ในแต่ละกลุ่ม, ทีมต่างๆ จะได้ลงเล่นพบกับทีมอื่นแบบเหย้าและเยือนใน รูปแบบพบกันหมด. แชมป์และรองแชมป์ของแต่ละกลุ่มจะได้ผ่านเข้าสู่ รอบ 32 ทีมสุดท้าย, ที่พวกเขาจะเข้าร่วมพร้อมด้วยแปดทีมอันดับที่สามของ ยูฟ่าแชมเปียนส์ลีก ฤดูกาล 2015–16 รอบแบ่งกลุ่ม.
แมตช์การแข่งขันมีวันที่ 17 กันยายน, 1 ตุลาคม, 22 ตุลาคม, 5 พฤศจิกายน, 26 พฤศจิกายน, และ 10 ธันวาคม พ.ศ. 2558 (ค.ศ. 2015). เวลาลงเตะในแต่ละนัดจะเป็นเวลา 19:00 และ 21:05 CEST/CET, ยกเว้นสำหรับแมตช์ใน เบลารุส, รัสเซีย และ อาเซอร์ไบจาน ที่เวลาลงเตะจะประกาศให้ทราบในวันที่ 1 กันยายน พ.ศ. 2558 (ค.ศ. 2015). เวลาตั้งแต่วันที่ 24 ตุลาคม พ.ศ. 2558 (ค.ศ. 2015) (การแข่งขันนัดที 1–3) จะเป็น CEST (), หลังจากนั้น (การแข่งขันนัดที่ 4–6) เวลาจะเป็น CET ().
วอร์เนอร์ แบ็กซ์เตอร์
วอร์เนอร์ เลอรอย แบ็กซ์เตอร์ (; เกิด 29 มีนาคม ค.ศ. 1889) เป็นนักแสดงชาวอเมริกัน เขาเป็นที่รู้จักในบทบาท "เดอะ ซิสโก้ คิด" ในภาพยนตร์เรื่อง "In Old Arizona" (1929) ซึ่งทำให้เขาได้รับรางวัลออสการ์ สาขานักแสดงนำชายยอดเยี่ยม เป็นคนที่สอง รองจาก เอมีล ยันนิงส์ เขามักจะได้รับบทเป็นคนเจ้าชู้และโจรหลายครั้ง แต่ในช่วงทศวรรษ 1930 เขาก็มีบทบาทที่หลากหลาย วอร์เนอร์มีการแสดงภาพยนตร์เงียบที่โดดเด่นในเรื่อง "The Great Gatsby" (1926) และ "The Awful Truth" (1925) ทำให้แบ็กซ์เตอร์มีชื่อเสียงมากขึ้น แต่ผลงานที่ทำให้เขามีชื่อเสียงมากที่สุดคือ "In Old Arizona" (1929), "42nd Street" (1932), "Slave Ship" (1937), "Kidnapped" (1938) และ "The Stolen Jools" (1931) ในปี 1940 เขาเป็นที่รู้จักกันดีในบทบาท "ดร.โรเบิร์ต ออร์ดเวย์" ในภาพยนตร์ชุด "Crime Doctor"
นกศิวะ
นกศิวะ เป็นนกขนาดเล็กสกุลหนึ่ง จัดอยู่ในสกุล "Minla" (มาจากภาษาเนปาลคำว่า " minla" หมายถึง นกศิวะหางแดง; สำหรับชื่อสามัญในภาษาไทยสันนิษฐานว่ามาจากสีของนกศิวะปีกสีฟ้าที่เป็นสีขาว เหมือนพระศิวะที่มีกายสีขาว) ในวงศ์นกกะรางและนกหางรำ (Leiothrichidae)
เป็นนกขนาดเล็ก พบกระจายพันธุ์ในอนุทวีปอินเดียและเอเชียตะวันออกเฉียงใต้ แบ่งออกได้เป็น 3 ชนิด (และอาจจะแบ่งออกได้เป็นเพียงชนิดเดียว คือ นกศิวะหางแดง)
ดอน มูราโค
ดอนัลด์ มูราโค (Donald Muraco) เกิดวันที่ 10 กันยายน ค.ศ. 1949 นักมวยปล้ำอาชีพที่เกษียณอายุชาวอเมริกัน เขาปล้ำภายใต้ชื่อจริงของเขาเช่นเดียวกับ เดอะ แมกนิฟิเซนต์ มูราโค (The Magnificent Muraco) และชื่อบนสังเวียนอื่น ๆ เขาเรียกภายหลังว่า "เดอะ ร็อก" เขาปล้ำมวยปล้ำเป็นประจำช่วงปี 1970-1988 และเป็นระยะ ๆ ในช่วงหลัง มูราโคเป็นอดีตแชมป์อินเตอร์คอนติเนนทัล 2 สมัย, แชมป์เฮฟวี่เวท ECW 2 สมัย, แชมป์ Stampede North American 1 สมัย ผู้ชนะคิงออฟเดอะริงคนแรกในปี ค.ศ. 1985 และได้เข้าสู่หอเกียรติยศดับเบิลยูดับเบิลยูอี ประจำปี ค.ศ. 2004
เหยี่ยวรัตติกาล
เหยี่ยวรัตติกาล เป็นละครแนวบู๊ แอ๊คชั่นแฟนตาซี บทประพันธ์และบทโทรทัศน์โดย นอร์แมน วีรธรรม กำกับการแสดงโดย อนุวัฒน์ ถนอมรอด ผลิตโดย กันตนา นำแสดงโดย อคัมย์สิริ สุวรรณศุข, ธาวิน เยาวพลกุล, หลุยส์ เฮส, ปาณิชดา แสงสุวรรณ, สวิช เพชรวิเศษศิริ, อนิสา นูกราฮา และนักแสดงอีกมากมาย ออกอากาศ ทาง ช่อง 7 สี และ ช่อง 7 HD
4 โพดำ
รายการ 4 โพดำต่อยอดมาจาก 4 โพดำคอนเสิร์ต Concert in The Theatre คอนเสิร์ตใหญ่ครั้งแรกของ 4 โพดำ ระหว่าง 12 - 21 กรกฎาคม 2556 จำนวน 6 รอบ ที่เมืองไทยรัชดาลัย เธียเตอร์ ที่ทั้งครบรส ครบเครื่อง ด้วยพลังเสียงและความฮาที่ผสมผสานกันอย่างลงตัวในแบบฉบับของพวกเขาทั้งเพลงเร็ว เพลงแดนซ์ เพลงช้า เพลงประกอบละคร เพลงมิวสิคัล ที่มีทั้งไทยและเทศ แถมด้วยโชว์สุดเซอร์ไพร์ส ซึ่งได้รับการตอยรับเป็นอย่างดี มีกระแสที่ดีประสบความสำเร็จเป็นอย่างมากจนนำมาต่อยอดทำเป็นรายการโทรทัศน์วาไรตี้แนวซิงโชว์ออกอากาศในรูปแบบรายการโทรทัศน์แนววาไรตี้ในปัจจุบัน
8 มิถุนายน 2557 4 โพดำแสดงเปิดในงานประกาศรางวัลนาฏราช ครั้งที่ 5 ปี 2557 อีกด้วยก่อนที่จะมีรายการตามมา
แก้ม วิชญาณี เปียกลิ่น นอกจากเธอจะเป็นแชมป์เดอะสตาร์ 4 แล้ว เธอยังเป็นเดอะสตาร์หญิงคนแรกของประเทศไทย ด้วยความที่เธอมีเสียงร้องอันทรงพลังซึ่งเธอนั้นถูกยกให้เป็นดีว่ารุ่นเล็กของวงการเพราะเธอมีผลงานเด่นทั้งงานเพลงแบบเดี่ยว แบบกลุ่ม เพลงประกอบละคร การแสดงละครเวที โดยเพลงเด่นๆ ของเธอ อาทิ ความผูกพัน (ซื้อความรักไม่ได้), ไม่เหลือเหตุผลจะรัก, แสงและเงา, มหันตภัย, ที่หนึ่งในหัวใจเธอ และเพลงฮิตอย่าง Let It Go
กัน นภัทร อินทร์ใจเอื้อ ได้รับคะแนนโหวตอย่างท้วมท้นเป็นแชมป์รุ่นที่ 6 ซึ่งเขามีผลงานออกมาอย่างต่อเนื่อง ไม่ว่าจะเป็นเพลงเพราะๆ อาทิ ระยะทำใจ, ข้างๆ หัวใจ, หนึ่งในพันล้าน, แสนแสบ รวมทั้งงานละครเวทีคุณภาพอย่าง สี่แผ่นดิน เดอะมิวสิคัล, มิสไซง่อน หรือ ลมหายใจ เดอะมิวสิคัล และงานแสดงเช่น เรือนแพ และ ลูกพี่ลูกน้อง อีกทั้งยังเคยมีคอนเสิร์ตเดี่ยวด้วย
โดม จารุวัฒน์ เชี่ยวอร่าม นอกเหนือจากความสามารถในการร้องเพลงแล้ว เขามีเพลงดังหลากหลายเช่น คำอธิษฐานด้วยน้ำตา, รักแท้อยู่เหนือกาลเวลา, เรื่องจริงเรื่องสุดท้าย ส่วนผลงานทางการแสดงมีทั้ง ยีนเด่น, แผลเก่า และ เงาอโศก
ตั้ม วราวุธ โพธิ์ยิ้ม มีผลงานเพลงอย่างจะรักจนกว่าจะรู้ หรือ สบายดีรึเปล่า? งานแสดงอย่าง แผลเก่า, ฝันเฟื่อง ที่สำคัญคือการเป็นพิธีกรรายการเดอะสตาร์
สี่โพดำเคยได้รับเชิญในละคร ขอโทษที่รักเธอ ตอนฉายเมื่อวันที่ 3 มีนาคม พ.ศ. 2559 ฉากที่ จั๊ก(แสดงโดย ธนทัต ชัยอรรถ ) ออกมาร้องเพลง
คู่ปรับฉบับหัวใจ
คู่ปรับฉบับหัวใจ เป็นละครโทรทัศน์ไทย สร้างครั้งแรกปี พ.ศ. 2558 นำแสดงโดย ธันวา สุริยจักร และอัษฎาพร สิริวัฒน์ธนกุล บทประพันธ์โดย เทพิตา บทโทรทัศน์โดย ศักดิ์ชาติ กำกับการแสดงโดย แดง บูรพา ผลิตโดย บริษัท ดาราวิดีโอ จำกัด ออกอากาศทางสถานีโทรทัศน์สีกองทัพบกช่อง 7
"รวมเพลงประกอบละครคู่ปรับฉบับหัวใจ (Official)"
คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน
คณะครุศาสตร์อุตสาหกรรม() เป็น1ใน3 คณะวิชา สังกัดมหาวิทยาลัยเทคโนโลยีราชมงคลอีสาน วิทยาเขตขอนแก่น
คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่นก่อตั้งขึ้นตามสัญญาความร่วมมือระหว่างรัฐบาลและสหพันธ์สาธารณรัฐเยอรมันภายใต้ชื่อโครงการวิทยาลัยเทคนิค(ไทย-เยอรมัน) ขอนแก่น เมื่อ 1 ตุลาคม 2506 เปิดทำการสอนนักศึกษารุ่นแรกในระดับ ปวช. สายช่างอุตสาหกรรม จำนวน 5 สาขาวิชา ตั้งแต่ปีการศึกษา 2507 และหลักสูตรระดับปวส. จำนวน 2 สาขาวิชา ตั้งแต่ปีการศึกษา 2513 โดยสัญญาความร่วมมือเทคนิคไทย-เยอรมันสิ้นสุดลงในปี 2518
ตั้งแต่ปี 2518 เป็นต้นมหาวิทยาลัยเทคนิคไทย-เยอรมันขอนแก่นได้มีการเปิดหลักสูตรในระดับปวส. เพิ่มเติมอีกหลายสาขาวิชาในสายช่างอุตสาหกรรมและในปีการศึกษา 2537 เริ่มเปิดหลักสูตรปวส. บริหารธุรกิจ สาขาการตลาด พ.ศ. 2518 เข้าร่วมเป็นวิทยาเขตหนึ่งของวิทยาลัยเทคโนโลยีและอาชีวศึกษาตาม พ.ร.บ.วิทยาลัยเทคโนโลยีและอาชีวศึกษา พ.ศ. 2518 ปี 2519 วิทยาเขตเปิดสอนหลักสูตรประกาศนียบัตรประโยคครูมัธยม(ปม.) โดยรับผู้สำเร็จการศึกษา ระดับปวส. ทุกสาขาวิชาเรียนวิชาทางด้านการศึกษาเพิ่มเติมอีก 2 ภาคการศึกษา(1ปี) และในปี 2522 กรมอาชีวศึกษาได้เล็งเห็นความสำคัญของครูช่างอุตสาหกรรม จึงขอให้วิทยาเขตต่างๆ ของวิทยาลัยเทคโนโลยีและอาชีวศึกษา ที่กระจายอยู่ทั่วประเทศ เปิดหลักสูตรประกาศนียบัตรครูมัธยมช่างอุตสาหกรรม (ปมอ.)
ค.อ.บ.วิศวกรรมอุตสาหการเชื่อมประกอบ และค.อ.บ.วิศวกรรมไฟฟ้า ส่วนหลักสูตรสาขาวิชาอื่นๆอีกหลายหลักสูตรได้เปิดสอนในปีต่อๆมา
ในปี 2532 ที พ.ร.บ. เปลี่ยนชื่อวิทยาลัยเทคโนโลยีและอาชีวศึกษาเป็นสถาบันเทคโนโลยีราชมงคล และเมื่อวันที่ 18 มกราคม 2548 มี พ.ร.บ. ให้สถาบันเทคโนโลยีราชมงคล(เดิม) เป็นมหาวิทยาลัยเทคโนโลยีราชมงคล 9 แห่ง
ตั้งแต่ปีการศึกษา 2532 เป็นต้นมา วิทยาเขตขอนแก่น ภายใต้สังกัดสถาบันเทคโนโลยีราชมงคล ได้เปิดสาขาวิชาทั้งในระดับปวส. ช่างอุตสากรรมและปริญญาตรีหลากหลายสาขา ทั้งหลักสูตรครุศาสตร์อุตสาหกรรม วิศวกรรมศาสตร์ บริหารธุรกิจ วิทยาศาสตร์และศิลปศาสตร์ เมื่อมี พ.ร.บ. มหาวิทยาลัยเทคโนโลยีราชมงคล พ.ศ. 2548 ปัจจุบันคณะครุศาสตร์อุตสาหกรรมมีหลักสูตรที่เปิดสอน (ปี 2550) อยู่ทั้งหมด ในระดับปวส. รวม 14 สาขาวิชา หลักสูตรปริญญาตรี (2 ปี รับปวส.) รวม 9 สาขาวิชา ปริญญาตรี (หลักสูตร 4 ปี รับ ม.6 และปวช.) รวม 8 สาขาวิชาและมีโครงการเปิดหลักสูตร ปริญญาตรี(หลักสูตรต่อเนื่อง/เทียบโอน 2 ปี) รับ ปวส. ในปี 2551 อีก 3 สาขาวิชา คือ ค.อ.บ.วิศวกรรมเครื่องกล อส.บ.เทคโนโลยีท่ออุตสาหการ และ บธ.บ.การบัญชี และโครงการหลักสูตรปริญญาโททางด้านครุศาสตร์อุตสาหกรรมในปี 2552
ดราก้อนบอล ซูเปอร์
ดราก้อนบอล ซูเปอร์ () เป็นซีรีส์การ์ตูนชุดดราก้อนบอล แต่งเรื่องโดย อากิระ โทริยามะ และเป็นอนิเมะชุดที่ 5 ของซีรีส์ ออกอากาศครั้งแรกเมื่อวันที่ 5 กรกฎาคม 2558 ต่อจากดราก้อนบอล ไค ทางช่องฟูจิทีวีของญี่ปุ่น
ดราก้อนบอล ซูเปอร์ ซีรีส์ชุดใหม่ของดราก้อนบอล โดยผู้เขียนเรื่องต้นฉบับอย่างอากิระ โทริยาม่าได้กลับมาเขียนเนื้อเรื่องอีกครั้ง โดยภาคนี้ได้ดำเนินต่อจากดราก้อนบอล Z หลังจบศึกบู และได้นำเนื้อหาจากภาพยนตร์ ดราก้อนบอล Z ศึกสงครามเทพเจ้า และ ดราก้อนบอล Z การคืนชีพของฟรีเซอร์ มาเล่าเรื่องและขยายความใหม่อีกครั้งเพื่อเชื่อมโยงเข้าสู่เนื้อหาใหม่ที่จะปรากฏในซีรีส์นี้ คือ ช่วงะหว่าง 10 ปี ก่อนที่โกคูพบอูบุ (จอมมารบูกลับชาติมาเกิดใหม่)
เนื้อหาต่อไปนี้จะยึดตามมังงะดราก้อนบอลซูเปอร์เป็นหลักในช่วงบทเทพทำลายล้างบิลส์ และ บทฟรีเซอร์คืนชีพมาจาก ภาพยนตร์ ศึกสงครามเทพเจ้า และ การคืนชีพของฟรีเซอร์ โดยถูกดัดแปลงในบทอนิเมะทีวีซีรีส์ ซึ่งถูกปรับเปลี่ยนรายละเอียดต่างๆ เพื่อเหมาะสมกับการออกอากาศและจุดเนื้อหาที่เปลี่ยนจากของเดิม
ในช่วงฮะไคชินแชมป้าเป็นต้นไป เป็นเนื้อหาที่มาจากต้นฉบับของดราก้อนบอลซูเปอร์ และรูปแบบมังงะจะแตกต่างกับอนิเมะที่ออกอากาศอยู่ดราก้อนบอล ซูเปอร์ ออกอากาศทุกวันอาทิตย์เวลา 9:00 น. - 9:30 น. ทางช่องฟูจิทีวีของญี่ปุ่น ฉายครั้งแรกเมื่อวันที่ 5 กรกฎาคม 2558 ต่อจากดราก้อนบอล ไค บทจอมมารบู
ในประเทศไทย ได้ออกอากาศทางช่อง TNT Thailand (Toonami) ออกอากาศในรูปแบบซีซัน โดยจำนวนตอนในซีซันแบ่งตามเวอร์ชันภาษาอังกฤษของ Toonami Asia
หมายเหตุ :
ตีพิมพ์ลงนิตยาสารรายเดือน V-Jump เล่มเดือนสิงหาคม ปี 2015 เนื้อเรื่องโดย อากิระ โทริยามะ ภาพโดย โทโยทาโร่
แม่น้ำโอตะ
แม่น้ำโอตะ () เป็นแม่น้ำสายหลักในจังหวัดฮิโรชิมะ ประเทศญี่ปุ่น มีความยาว 103 กิโลเมตร มีต้นน้ำอยู่ที่ภูเขาคัมมูริ และไหลลงสู่อ่าวฮิโรชิมะและทะเลเซโตะใน ในเส้นทางของแม่น้ำสายนี้ ยังเป็นที่ตั้งของโรงไฟฟ้าพลังงานน้ำ
แม่น้ำโอตะจะไหลไปรวมกับกระแสของแม่น้ำโทเนะและแม่น้ำมิซาซะบริเวณแขวงอาซากิตะ ในนครฮิโรชิมะ และภายหลังยังแตกสายธารออกไปเป็นแม่น้ำเคียวบาชิ แม่น้ำเท็มมะ และแม่น้ำโมโตยาซุ ที่บริเวณสามเหลี่ยมปากแม่น้ำของนครฮิโรชิมะ
เม็นส์เฮลต์
เมนส์เฮลต์ () เป็นตราสินค้านิตยสารสำหรับผู้ชายที่ใหญ่ที่สุดในโลก มี 40 รุ่น ใน 47 ประเทศ ตีพิมพ์ที่บริษัทโรเดล ในเมืองเอเมเอิส รัฐเพนซิลเวเนีย สหรัฐอเมริกา เมนส์เฮลต์ยังเป็นนิตยสารผู้ชายที่ขายดีที่สุดบนแผนหนังสือพิมพ์ในสหรัฐฯ แม้ว่าเดิมจะเป็นนิตยสารเกี่ยวกับสุขภาพของผู้ชาย ปัจจุบันเนื้อหาครอบคลุมวิถีชีวิตของผู้ชาย เช่น สมรรถภาพทางกาย โภชนาการ แฟชั่น และเพศสภาพ เว็บไซต์นิตยสาร MensHealth.com มียอดผู้เข้าชมเฉลี่ย 38 ล้านครั้งต่อเดือน
เจตนา นาควัชระ
ศาสตราจารย์เกียรติคุณ เจตนา นาควัชระ (เกิดวันที่ 19 กรกฎาคม พ.ศ. 2480 —) เป็นอดีตคณบดีคณะอักษรศาสตร์ และอดีตรองอธิการบดี แห่งมหาวิทยาลัยศิลปากร 
ดร. เจตนา ยังเป็นนักวิจารณ์วรรณกรรมที่มีชื่อเสียงและโดดเด่นคนหนึ่งในสังคมไทย นอกจากนี้ยังเป็นผู้ประดิษฐ์คำว่า "วัฒนธรรมแห่งการวิจารณ์" "สายกลางแห่งการวิจารณ์"
และ "วานรชำราบ" เป็นต้น
ศาสตราจารย์เกียรติคุณ เจตนา นาควัชระ หรือ ศาสตราจารย์เกียรติคุณ ดร.เจตนา นาควัชระ เกิดเมื่อ พ.ศ. 2480 ที่กรุงเทพฯ จบมัธยมปลายที่โรงเรียนเทพศิรินทร์ เมื่อ พ.ศ. 2497 โดยสอบได้เป็นที่ 1 ของประเทศในแผนกอักษรศาสตร์ จากนั้นจึงศึกษาต่อในคณะอักษรศาสตร์ จุฬาลงกรณ์มหาวิทยาลัย จนจบชั้นปีที่ 1 ได้รับทุนรัฐบาลไปศึกษา ณ ประเทศอังกฤษ จบปริญญาตรีสาขาภาษาปัจจุบันจากมหาวิทยาลัยเคมบริดจ์ แล้วศึกษาต่อระดับปริญญาเอก สาขาวรรณคดีเปรียบเทียบ ณ มหาวิทยาลัยทือบิงเงน ประเทศสหพันธ์สาธารณรัฐเยอรมัน
ศาสตราจารย์ ดร.เจตนา นาควัชระ กลับมารับราชการในกระทรวงศึกษาธิการ จนถึง พ.ศ. 2511 จากนั้นท่านจึงย้ายไปเป็นอาจารย์รุ่นแรกของมหาวิทยาลัยศิลปากร ณ พระราชวังสนามจันทร์ เมื่อพ.ศ. 2514 แล้วจึงออกจากราชการไปปฏิบัติราชการในองค์การรัฐมนตรีศึกษาแห่งเอเชียตะวันออกเฉียงใต้ หรือซีมีโอ ซึ่งดำรงตำแหน่งผู้รักษาการแทนต่อมาได้กลับเข้ารับราชการในมหาวิทยาลัยศิลปากร ในตำแหน่งรองอธิการบดีฝ่ายวิชาการและวางแผนพัฒนา จนกระทั่งเกษียณอายุราชการในตำแหน่งศาสตราจารย์ระดับ 11 ใน พ.ศ. 2540ห้องอนุสรณ์
ปริญญาดุษฏีบัณฑิตกิตติมศักดิ์ ปีการศึกษา 2549-2550
ดีเอ็นเอ (นิตยสาร)
ดีเอ็นเอ () เป็นนิตยสารรายเดือนสำหรับเกย์ ตีพิมพ์ในประเทศออสเตรเลีย เนื้อหาในนิตยสารได้รวบรวมเรื่องราวเกี่ยวกับผู้มีชื่อเสียง, ความคิดเห็นทางวัฒนธรรมที่เป็นที่นิยม, เคล็ดลับแฟชันและการถ่ายภาพ นิตยสารก่อตั้งในปี ค.ศ. 2000 และยังจำหน่ายในประเทศอื่นๆ เช่น แคนาดา, สหรัฐ, นิวซีแลนด์, สหราชอาณาจักรและประเทศอื่น ๆ ในยุโรป
เพชรในเพลง 2557
เพชรในเพลง 2557 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2557 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
โรงเรียนคงคาราม
โรงเรียนคงคาราม (อังกฤษ: Kongkaram School) (อักษรย่อ:ค.ร.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ  ตั้งอยู่ที่ ตำบลบ้านหม้อ อำเภอเมือง จังหวัดเพชรบุรี
ในปี พ.ศ. 2444 โรงเรียนคงคารามสร้างขึ้นจากพระภิกษุ ในวัดคงคาราม ที่เปิดสอนอักขรวิธีให้ศิษย์สามเณรและเด็กที่อยู่ใกล้วัดคงคาราม
พ.ศ. 2445 ธรรมการมณฑลได้ประกาศรับไว้ในอุปถัมภ์ของรัฐบาลตั้งเป็นโรงเรียนตัวอย่าง ประจำจังหวัดเพชรบุรี(วัดคงคาราม) ต่อมาเปลี่ยนชื่อเป็น โรงเรียนประจำจังหวัดเพชรบุรี(วัดคงคาราม) และโรงเรียนเพชรบุรี(วัดคงคาราม)
พ.ศ. 2498 ได้ย้ายโรงเรียนไปตั้งในพื้นที่ใหม่ และเปลี่ยนชื่อเป็น โรงเรียนพรหมานุสรณ์จังหวัดเพชรบุรี คณะศิษย์เก่าจึงดำเนินการจัดตั้งเป็นโรงเรียนราษฎร์ในพื้นที่เดิม โดยชื่อว่าโรงเรียนคงคาราม
พ.ศ. 2525  สมัยที่นายผล แจ่มแจ้ง เป็นผู้บริหารโรงเรียนได้ปรึกษากับคณะศิษย์เก่าและพระครูญาณวิสุทธิ(เพชร) อดีตเจ้าอาวาสวัดคงคาราม  เห็นชอบมอบกิจการโรงเรียนให้กรมสามัญศึกษา กระทรวงศึกษาธิการเป็นผู้ดำเนินการต่อไป  โรงเรียนคงคารามจึงได้โอนเป็นโรงเรียนรัฐบาลอีกครั้งหนึ่ง เมื่อวันที่ 1 ตุลาคม 2525 เป็นต้นมา